hu id hu es hu hu hu da hu hu hu hu hu hu hu hu sk hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en en hu hu hu hu hu hu hu hu hu hu hu hu hu hu hu en hu en hu hu hu hu hu es hu hu hu da hu hu hu hu hu hu hu hu hu eo
Huszpán Anita Uncategorized október 10, 2016október 3, 2016 0 Comment
Úrrá lehet lenni a nassolási kényszeren. Le lehet győzni az édesség iránti sóvárgást.
Nem csoda történt, csupán figyelembe vettük és alkalmaztuk azokat a törvényszerűségeket, amelyek meghatározzák az emberi szervezet működését.
Igaz ugyan, hogy figyelmen kívül hagyhatjuk a természeti törvényszerűségeket, de nem praktikus. Nem nehéz megjósolni, hogy ki lesz a vesztes.
Tehát nem csoda történt, csupán teret engedtünk egy természetes és magától értetődő folyamatnak.
Sajnálatosnak tartom, hogy a modern kor embere nem rendelkezik elegendő tudással az egészségről.
Annyi mindent megtanultunk az iskolában. Talán nem túlzás kijelenteni, hogy ezek között voltak olyan ismeretek is, amelyeknek vajmi kevés gyakorlati hasznát látjuk a valós, mindennapi életben.
Mennyivel másabb lenne egy olyan társadalom, amelyben az emberek nem tétován, tanácstalanul álldogálnak az olyan furcsa és érthetetlennek tűnő jelenségek előtt, mint például az éhségrohamok, a leküzdhetetlennek tűnő nassolási vágy és az édesség iránti sóvárgás.
Mennyivel magasabb rendű lenne az a kultúra, ahol ilyenkor a homlokukra csapnának, és megállapítanák, hogy „Aha, értem, mi zajlik a testemben! Azt is tudom, mit kell tennem ilyen esetben.”
Tudnák, hogy két kulcsa van az imént említett győzelemnek.
Az egyik a kiegyensúlyozott vitamincsomagok fogyasztása. Pontosabban az a tény, hogy a szervezet megkapott minden szükséges vitamint, ásványi anyagot és nyomelemet. Manapság ezt kizárólag étrend-kiegészítők fogyasztásával tudjuk biztosítani.
A tápanyaghiány, mint láttuk, arra készteti az embert, hogy tovább egyen, még egyen, csipegessen. Hiszen olyan jó lenne biztosítani a szervezet számára azokat az anyagokat, amelyek nélkül nem tud kiegyensúlyozottan működni.
A szervezet kéri ezeket, szüksége van rájuk. Észleli, ha nem jut hozzájuk, és arra kéri a „gazdáját”, Önt, hogy folytassa az evést, hátha mégis sikerül valahonnan összeszedegetni mindazt, amire szüksége lenne.
A másik az a bizonyos, az első beszámolóban említett „turbó C-vitamin-mennyiség”.
turbó: Itt abban a jelentésben használjuk, hogy teljesítményfokozó, erővel feltöltő, a teljesítményt hirtelen megnövelő. Eredetileg a tudbina szóból ered, amely pörgettyűt, forgó mozgást jelent, és amelyet olyan berendezések leírására használtak, amelyek a levegő vagy víz mozgását használták fel, vagy alakították át.
A C-vitamin elégtelen mennyiségének egyik gyakori figyelmeztető jele, tünete az édesség iránti sóvárgás. A C-vitamin-hiány nem mindenkinél jelenik meg ebben a formában, de eléggé gyakori ahhoz, hogy érdemes legyen beszélni róla.
Teljesen egyéni, mindenkinek saját magán kell kitapasztalnia.
Nálam 8-10 ezer milligrammnál, azaz 8-10 grammnál kisebb napi adag esetén már kigyullad a vészjelző lámpa. Lelki szemeim előtt sütik jelennek meg. „Úgy ennék valami édeset.”
Nem kell hebehurgyáskodni (Meggondolatlanul, kapkodva, nem kellő felelősséggel végezni valamit). A kiéheztetett, hosszú ideig alacsony C-vitamin-bevitelen tartott szervezetet érdemes egy kicsit hozzászoktatni az „emelt”, helyesebben szólva a szükséges adagokhoz.
Hebehurgyáskodni: Meggondolatlanul, kapkodva, nem kellő felelősséggel végezni valamit.
Eleinte érdemes naponta többször kisebb (1-2-3 grammnyi) mennyiséget bevenni. Egyébként előfordulhat, hogy az egy adagban bevitt nagyobb mennyiségű C-vitamin egy része nem szívódik fel, és a bélben maradó mennyiség akár még egy enyhe hasmenést is okozhat. Ez teljesen veszélytelen, de előfordulhat, hogy valaki megijed tőle, mivel nem érti, hogy mért történik.
Később, saját tapasztalása alapján már bátrabban bevehet egyszerre nagyobb adagokat is.
Amint elérte az Ön számára szükséges mennyiséget, az édességéhség enyhülni fog.
Ha már turbó mennyiségekről esett szó, elmesélnék még néhány fontos információt a C-vitaminról.
• Szent-Györgyi Albert professzor szerint – aki a C-vitaminnal kapcsolatos felfedezéseiért kapott Nobel-díjat – ez a vitamin a bolygó egyik legkevésbé mérgező anyaga. Ő maga a saját adagját idősebb korában napi 8 grammra emelte, mert önmagam számára ezt a mennyiséget talált elegendőnek.
Szent-Györgyi Albert: (1893-1986) magyar biokémikus. 1937-ben a C-vitamin szerepével kapcsolatos felfedezéseiért orvosi-élettani Nobel-díjat kapott. Szent-Györgyi 1917-ben szerzett orvosi diplomát a budapesti egyetemen. Érdeklődése a biokémia felé fordult, e tárgyban folytatta tanulmányait Németországban és Hollandiában. Amikor a Cambridge-i Egyetem (1927-1929), illetve a rochesteri (Minneapolis állam, USA), Mayo Alapítványnál (1928) dolgozott, Szent-Györgyi talált egy szerves, redukáló hatású vegyületet, azt növényi nedvekből és mellékvesekéreg-kivonatból elkülönítette, és hexuronsavnak nevezte el (ma aszkorbinsavnak hívjuk). Négy évvel később Magyarországon, a szegedi egyetem professzoraként (1931-1945) segédkezett annak bebizonyításában, hogy a hexuronsav azonos a skorbutellenes C-vitaminnal, amelyet már 1907-ben felfedezett Axel Holst és Alfred Fröhlich.
1947-ben bevándorolt az Egyesült Államokba, ahol rögtön kinevezték a Woods Hole-i (Massachusetts állam) Izomkutató Intézet igazgatójává. Itt a sejtosztódást kiváltó tényezőkkel és ennek nyomán a rák keletkezésének okával kapcsolatos kutatásokat irányította.
Szent Györgyi The Crazy Ape (Az őrül majom, 1970) című könyvében írta le a tudományról, valamint az ember földi túlélésének kilátásairól szóló kritikai, pesszimista hangú eszmefuttatásait.
Redukáló: Nagyon leegyszerűsítve a következőt jelentheti egy élő szervezetben: a szervezetben vannak olyan anyagok, amelyek ha oxigénnel találkoznak, olyan módon alakulnak át, mintha „elégnének”, tulajdonképpen elhasználódnak. Egy ilyen „elégett” anyag egy redukáló hatás következtében képes visszaalakulni eredeti formájába. A latin reducere = visszavezet, re = vissza és ducere = vezet szavakból ered.)
• Linus Carl Pauling, kétszeres Nobel-díjas tudós, Szent-Györgyi professzor tudós társa, naponta 10-18 grammot fogyasztott.
Linus Carl Pauling: (1901-1994) amerikai kémikus. 1954-ben kémiai Nobel-díjat kapott. 1962-ben Nobel-békedíjjal tüntették ki. Kutatásai szerint napi 10 gramm (10 000 milligramm) C-vitamin jelentősen megnöveli a rákos betegek túlélési idejét. Ő és munkatársai úgy találták, hogy a már kialakult szív- és érrendszeri károsodások is javulhatnak ekkora adagok hatására, sőt szerintük szükség is van ennyi vitaminra az immunrendszer és az idegi-hormonális rendszer megfelelő működéséhez.)
•Különös, de az ember azon kevés –tucatnyi – élőlény közé tartozik, amelyek sajnálatos módon nem képesek a testükben előállítani a C-vitamint. Megvizsgálták azokat az állatokat, amelyek viszont képesek a C-vitamin termelésére, és azt találták, hogy a mindennapi „legyártott” adagjuk – egy 70 kg-os emberre átszámítva – 3-15 grammnyi mennyiség.
• Egy komoly, 14 éven át zajló és több mint tízezer embert érintő vizsgálat kimutatta, hogy a bélrendszer „C-vitamintűrő képessége”, tehát az az elfogyasztott mennyiség, amely rövid idő alatt bevéve sem vált ki hasmenést:
– egészséges embereknél átlagosan 10-15 gramm,
– közönséges náthában szenvedőknél már jóval magasabb 30-60 gramm,
– rendkívül súlyos fertőzések esetében akár 200 gramm fölé is emelkedhet.
Ez azért tanulságos, mert megmutatja, hogy a szervezet mennyi vitamin felszívását tartja szükségesnek. Már egy egyszerű nátha is többszörösére emelheti a test napi C-vitamin-igényét. Amennyiben a szervezet megkapja az ilyenkor szükséges mennyiséget, sokkal gyorsabban gyógyul.
Nem kell tehát azon aggódnia, hogy mi lesz akkor, ha nagyobb mennyiségű C-vitamint vesz be.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
← KEVÉSBÉ VAGYOK ÉHES…
Bármilyen kérdése merül fel, kérem vegye fel velünk a kapcsolatot
Nobel-díjra terjesztett kutató orvos
Copyright © 2017 Štefan Péter István Minden jog fenntartva Elérhetőség: office@phneutral.eu
Nobel-díjra terjesztett kutató orvos
Ez a weboldal sütiket használ. Az Uniós törvények értelmében kérem, engedélyezze a sütik használatát, vagy zárja be az oldalt. További információ Elfogadom
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.